ગીતા કપૂરે 100થી વધુ ફિલ્મમાં કામ કર્યું. કમાલ અમરોહીની ‘પાકીઝા’માં તેમણે મોટો રોલ મળ્યો, જેમાં તેમણે રાજ કુમારની બીજી પત્નીનો રોલ ભજવ્યો હતો. જણાવવામાં આવી રહ્યું છે કે, ગીતાનો પુત્ર રાજા કોરિયોગ્રાફર અને પુત્રી પૂજા એર હોસ્ટેસ છે. રાજા જ તેમને વૃદ્ધાશ્રમ છોડીને જતો રહ્યો હતો અને પછી ક્યારેય પાછો ન આવ્યો. અશોક પંડિત અને રમેશ તોરાનીએ હોસ્પિટલના બિલ ભર્યા અને તેમની સારસંભાળ લીધી. એક અન્ય ટ્વીટમાં અશોક પંડિતે જણાવ્યું કે, ગીતા કપૂરના પાર્થિવ શરીરને બે દિવસ તેમના બાળકોની રાહમાં સાચવવામાં આવશે, તેમને અંતિમ સંસ્કાર માટે તો આવવું જ જોઈએ. જો નહીં આવે તો અમે તેમને પૂરા સન્માન સાથે વિદાય કરવાના પ્રયત્ન કરીશું.